पहले दिन 2309 परीक्षार्थियों ने दी परीक्षा, दसवीं की परीक्षा आज से
गंजबासौदा| बुधवार से कक्षा बारहवीं की वार्षिक परीक्षाएं शुरू हुई। पहले दिन 2410 विद्यार्थियों में से 2309 छात्र-छात्राओं ने परीक्षा दी। परीक्षा के लिए विकासखंड में कुल 13 परीक्षा केन्द्र बनाए गए हैं। परीक्षा देकर बाहर निकले छात्र-छात्राओं के चेहरे खिले हुए दिखे। विद्यार्थी राहुल, सुमित ने बताया कि हिन्दी में अच्छे अंक लाने के लिए काफी मेहनत की थी ताकि परीक्षा में अच्छे अंकों से पास हो सके। 2 मार्च को दसवीं कक्षा की वार्षिक परीक्षा प्रारंभ होगी। इसमें पहला प्रश्नपत्र संस्कृत का होगा। परीक्षा सुबह साढ़े आठ से साढ़े ग्यारह तक आयोजित होगी।
hin_Deva hin_Deva